Wesley Mattews - TrueHoop Blog - ESPN
TrueHoop: Wesley Mattews
Tags:Denver Nuggets, Utah Jazz, Kevin Arnovitz, 2010 playoffs, Deron Williams, Carlos Boozer, Jerry Sloan, C.J. Miles, Wesley Mattews Martin Dyason nou 'n Boland-breier
Rugby was van ‘n baie jong ouderdom in sy bloed. Hy het egter nie daarvan gedroom om eendag vir die Springbokke uit te draf nie, maar om hulle af te rig en leef vandag daardie passie vir afrigting uit.
Martin Dyason, ‘n rugbyafrigter by die
Hoërskool Swartland op Malmesbury, is onlangs as die nuwe afrigter van die o.18 Boland Akademiespan aangestel. Die span neem eersdaags aan die Cravenweek-rugbytoernooi op Bloemfontein deel. Martin doen sedert 2013 suksesvol vir verskillende afrigtingsposte aansoek. Volgens hom word die aanstelling van afrigters volgens streng keurings gemaak en sien hy homself as gelukkig om nog elke keer die geleentheid gegun word.
Hy beskryf die geleentheid as ‘n groot voorreg.
“Wat is tog lekkerder as om vir iets aangestel te word wat absoluut jou passie is,” vertel hy opgewonde.
Martin sal vir 'n rukkie sy vrou, Elmie, moet groet, maar maak staat op haar ondersteuning en die kuier op Bloemfontein waar die toernooi vanaf 1 tot 6 Julie plaasvind.
Martin het in 2011, direk ná hy sy graad verwerf het, by HSS aangekom waar hy saam met ‘n kollega die o.15-rugbyspan afgerig het.
Dié span lê tot vandag toe nog ná aan sy hart, voeg hy by.
Hy is kort daarna aangewys as hulpafrigter vir die skool se o.19A en B-rugbyspanne tot 2014.
Hy sien 2015, toe hy as hoofafrigter aangestel is, as 'n hoogtepunt in sy afrigtingsloopbaan. Hy beklee tot vandag toe nog daardie posisie.
Martin het op die vroeë ouderdom begin rugby afrig, saam met Elmo Wolfaardt by sy rugbyklinieke. Hy het daarna as ‘n student aanhou afrig en nog nie weer opgehou nie.
“Dit was al van ‘n jong ouderdom af iets wat ek altyd wou doen. My vriende het altyd gedroom om vir die Bokke te speel en ek het gedroom om hulle eendag af te rig,” vertel hy.
Martin het matrikuleer aan die Hoërskool Paarl Gimnasium en het as vyfjarige kannetjie sy debuut op die rugbyveld gemaak.
Met drie broers kon Martin nie anders as om rugby te speel nie.
Sy posisie het aanhoudend verander soos hy ontwikkel het.
“Vanaf skrumskakel tot haker, toe flank/agsteman en soos my afrigter eendag vir my gesê het, ek het myself in die A-span in geëet toe ek voorry toe geskuif het,” vertel Martin.
Hy raak steeds opgewonde elke keer as sy voete die gras tref.
“Die grootste plesier is as jy iets vir ‘n speler leer en hulle dit toepas en dit werk.”
Hy sê verder dat vriendskappe deur afrigting gebou word en hy geniet die ondersteuning en belangstelling van sy familie en vriende.
Wat is sy afrigtingsplan vir die komende Cravenweek?
"Om dinge eenvoudig te hou, maar om doeltreffend en doelgerig te speel", verklap hy.
“Ons het min kontaktyd met die span, so ons as afrigtingspan moes besluit waarop ons fokus en dan hard daaraan werk.”
Afrigting het die afgelope naweek amptelik tydens hul eerste oefenkamp met die verkose spelers afgeskop.
“Dit was ‘n geslaagde kamp, al was Worcester Vrydag onmenslik koud,” vertel hy.
Volgens hom is die geheim tot ‘n suksesvolle rugbyspeler ‘n gelukkige speler.
“‘n Gelukkige speler is ‘n goeie speler. So as jy as afrigter kan slaag daarin dat jou spelers gelukkig is met dit wat hulle leer, doen en behaal, dan sal jy ook sukses behaal. Spelers moet gestimuleer word om hoër hoogtes te bereik. My droom is om ‘n speler op die speler op die veld te stuur, wat meer bied as net rugby.”
Hy sê verder dat goeie sportmangees, spanwerk, dissipline, kameraadskap en liefde vir sy medemens, bydra tot ‘n goeie rugbyspeler.
“Ek glo dat as jy daardie waardes kan vaslê, kan jy enige speler afrig om tot die beste van sy vermoë te presteer en as elke speler in die span só speel, moet die span mos sukses behaal.”
Vyf leerders van HSS sal vanjaar op die veld tydens Cravenweek uitdraf. Fernnin Arendse is gekies vir die o.18 Cravenweek.
Estean Herman is gekies vir die o.18 Akademieweek saam met Marlo Bester.
Romeal Swartz en Reuben Tharratt is op hul beurt vir die o.16 Grant Khomospan gekies.